**UPUTE ZA UČENIKE – ŠKOLSKA GODINA 2020./2021.**

Dragi učenici i učenice,

svi se veselimo ponovnom druženju na nastavi u školi ali moramo biti svjesni da se zbog epidemije trebamo strogo pridržavati zadanih mjera i pravila te da svako nepridržavanje istih utječe na povećanje rizika od zaraze.

1. Maske su obvezne u učionicama i na hodnicima.

2. Nema zadržavanja na hodnicima – važno je da se ne grupirate, krećite se desnom stranom.

3. Koristite sanitarni čvor koji vam je najbliži (na katu na kojem se nalazite), ulazite po jedan učenik istovremeno. Ispred WC-a označen je prostor za čekanje. Vodite računa o razmaku.

4. Za vrijeme malih odmora izlazak iz učionice dozvoljen je samo ukoliko je to neophodno, uz dopuštenje nastavnika. Nije dozvoljeno napuštanje školske zgrade. Po mogućnosti marendu ponesite sa sobom, da se izbjegne grupiranje na kioscima s hranom.

5. Odlazak na veliki odmor bit će stupnjevan, tj. neće svi učenici izlaziti istovremeno.

6. Dezinfekcija ruku i nogu pri ulasku u školsku zgradu je obavezna.

**VAŽNO!** Učenici, nemojte dolaziti u školu ukoliko imate simptome zarazne bolesti (npr. povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje) – ili imate izrečenu mjeru samoizolacije te saznanja da ste zaraženi s COVID-19.

Ako učenici razviju simptome COVID-19 tijekom boravka u školi, učitelji odmah obavještavaju roditelje/staratelja, koji u najkraćem roku trebaju doći po učenika.